Артка түгел, алга карап бару яхшырак

	2014 елда, Украина халкының радикаль өлеше Киев мәйданнарына чыгып, канлы бәрелешләр оештыра башлагач, Кырым ярымутравында яшәүчеләр Россиягә кушылыргамы, Украинада калыргамы дигән бер сорау белән референдум уздырдылар һәм күпчелеге Россиягә кайту өчен тавыш бирде. 	 Россия халкы аларны кочак җәеп каршы алды. Хәтерләсәгез, Самара өлкәсенә Кырымның Саки районы беркетелеп, өлкәбез аларга авыл хуҗалыгы, мә¬гариф, сәламәтлек саклау, социаль ярдәм күрсәтү, яшьләр сәясәте, мәдәният һәм спорт тармакларында оештыру-методик ярдәм күрсәтергә дә алынган иде. Ул вакытта өлкәбез халкы, төрле чыганакларга караганда, Кырымны күтәрү хисабына 50 - 60 миллион сум акча да җыеп тапшырды бит әле. 2014 елның маенда бу акчаның бер өлеше Саки районының Геройское авылында куелган Тугыз Советлар Союзы Герое исемендәге Мемориаль комплексны яңарту, җирле хастаханәгә яңа җиһазлар, ә районның 39 мәктәбенә яңа парталар, дәреслекләр сатып алуга тотылган. Саки районының кырым-татар оешмасы вәкилләре Самара өлкә татар Сабан туена килеп, җирле татарлар белән эшлекле сөйләшүләр дә алып барганнар иде.  
	Хәмзә МОРТАЗИН	
Бердәмлек

	№ --- | 02.11.2017	


